Uutisissa: -
Mies selvisi pommiräjähdyksestä. Sotilaskaverit kuolivat.
Tapahtumasta käynnistyi muutos miehen elämässä.
Ja: Vihan jakamassa yhteisössä seurakunta seisoo muurinaukossa.
Entiset taistelijat edistävät rauhaa yhteistyössä.
Lisäksi: Köyhyydestä nostetut Afrikan orvot.
Nyt he laulavat toivon lauluja. Tapaamme idean isän -
ja kuulemme opettavaisesta kokemuksesta työn taustalla.
KRISTILLISEN MAAILMAN UUTISET
Hei ja tervetuloa! Olen Wendy Griffith. George Thomas on lomalla.
Abbas Hameed syntyi ja varttui Irakissa.
Hän palveli USA:n armeijassa Afganistanissa.
Muslimiäidin ja kristityn isän lapsi kyseenalaisti Jumalan olemassaolon.
Yhtenä päivänä auto syöksyi hänen tarkastuspistettään kohti.
Tapahtumasta käynnistyi muutos hänen elämässään.
Saimme vihiä kahdesta autopommista.
Ne voisivat räjähtää milloin vain.
Irakilainen Abbas Hameed oli tottunut toimimaan kovissa tilanteissa.
Hän aloitti 19-vuotiaana ensin tulkkina, sitten tarkka-ampujana.
USA:n joukkoihin värväytyvää pidetään maanpetturina -
ja vääräuskoisena.
Abbas oli katolisen isän ja muslimi- äidin yhdeksästä lapsesta kolmas.
Hän torjui vanhempiensa uskonnot.
En uskonut Jumalaan. Vaikka ei usko islamiin, -
syntymätodistukseen kirjoitetaan automaattisesti 'muslimi'.
Abbasin isä oli liikemies, joka oli harvoin kotona.
Suhteemme ei ollut hyvä.
Kamppailin paljon identiteettini kanssa.
Oli isä, mutta hän oli poissa.
Kun Abbas oli poika, isä sai vankeutta armeijapalveluksen karttelusta.
Kun isä palasi vuosia myöhemmin, -
Abbas huomasi hänen pehmentyneen.
Silloin Jumala tarttui hänen sydämeensä ja mursi sen.
Oikea uskonto muuttaa elämän.
Silloin rukoilin sydämessäni Jumalaa: -
"Jos todella olet olemassa, -
säästä minut ja auta minua olemaan mies, jonka tahdot minun olevan."
Abbasin energia meni päivittäisistä vaaroista selviytymiseen.
Tiedustelu sai vihiä autopommista.
Abbas vartioi tarkastuspisteellä, kun hän huomasi lähestyvän auton.
Näytin käsillä pysähdysmerkin. Käänsin aseeni häntä kohti.
Hän ei pysähtynyt. Ammuin häntä. Hän lyyhistyi.
Sekuntien päästä auto räjähti.
Näin valtavan tulipallon. Metallikappaleita sinkoili ympäriinsä.
Lensin ilmassa ja paiskauduin maahan.
Hain parempaa suojaa ryömimällä reunakiveyksen luo.
Minussa ei ollut naarmuakaan.
Kaikki muut lähellä olleet kuolivat.
Kyselin, miksi he enkä minä?
Olin aivan vieressä. En voinut käsittää sitä.
Silti sisälläni oli rauha, joka sanoi: -
"Sinulla on vielä tehtävää.
Sinun täytyy vain saada selville, mitä."
Abbas etsi kaksi vuotta itsenäisesti Jumalaa.
Hänestä Raamattu oli vaikealukuinen.
Vuonna 2007 hän liittyi 82. maahanlaskudivisioonaan.
Hän tapasi kersantti Scott Youngin. Kersantista huokui jotain erilaista.
Hänen olemuksestaan loisti valo.
Sama ääni sisälläni sanoi: -
"Tämä kaveri auttaa sinua."
Scott alkoi opettaa Abbasille Raamatusta.
Tarkkailin häntä. Tiesin, että hän oli kristitty.
Halusin samaa, mitä hänellä oli.
Sitten Abbasin isä, joka oli vakoillut USA:lle, murhattiin.
Abbasin valtasivat menetys ja raivo.
Mieleni täyttyi vimmasta tappaa niin monta terroristia kuin pystyn.
Kamppailin kaunan- ja vihantunteiden kanssa.
Ne kohdistuivat paitsi paikallisiin, myös itseeni.
Abbas päätti kertoa Scottille.
Sanoin: "Kuule, Scott, vihaan sitä, kuka olen."
"En halua enää olla tällainen. Miten voin tulla kristityksi?"
Hän vastasi hymyillen: "Sinun pitää kertoa tuo sama Jeesukselle.
Sinun pitää pyytää Häntä ottamaan sinut pojakseen.
Hän muuttaa elämäsi."
Pyysin: "Herra Jeesus, en halua enää olla tämä ihminen.
Tule sydämeeni ja muuta se.
Muuta minut ja ota minut pojaksesi."
Sen rukouksen jälkeen koin tuoretta rauhan tunnetta, -
joka tulvahti kroppaani.
Kasvoilleni tuli leveä hymy.
Koko komppania ja joukkue tietää sen.
He näkivät, miten elämäni muuttui.
Nykyään Abbasilla on perhe ja USA:n kansalaisuus.
Hän on kiitollinen muutoksestaan ja haluaa kertoa muillekin Jeesuksesta.
Olen ehdottomasti löytänyt sen, mitä etsin.
Hän on sydämessäni.
Tulossa: Seurakunta kahden sotaa käyvän yhteisön rajalla, -
jäseninä taistelijoita kummaltakin puolelta.
Kuinka seurakunta lähentää yhteisöjä?
Hän perusti kristillisen tv-työn, joka on maailman suurimpia...
Tervetuloa Klubi 700:aan.
...globaalin avustusjärjestön, joka osoittaa Jumalan rakkautta...
Kiitos avustanne!
...johtavan yliopiston.
Valmistuvat, siirtäkää tupsut.
Hän kirjoitti New York Timesin bestsellerin.
Nyt Pat Robertson haluaa jakaa merkittäviä oivalluksia -
elämästään Jumalan Sanassa.
"Ten Laws for Success" -uutuuskirjassa -
hän avaa voittoisaa työ-, perhe- ja talouselämää.
Opit lakeja, jotka vaikuttavat menestykseen sinun hyväksesi.
Tosielämän ohjekirja, joka voi mullistaa elämäsi.
Tilaa ruudun numerosta -
tai osoitteesta cbn.com -
Pat Robertsonin uutuuskirja "Ten Laws for Success".
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Pohjois-Irlannin katolisten ja protestanttien sodan loppumisesta -
on jo yli 20 vuotta.
Vaikka väkivaltaisuuksista on luovuttu, todellista rauhaa ei ole.
Dale Hurd raportoi Belfastista.
Virallisesti Belfastissa on rauha.
Muuri erottaa katoliset ja protestantit yhä.
Tämä portti suljetaan joka ilta.
New Life City Church -seurakunta sijaitsee Belfastin "rauhanaidalla".
Osa siitä on katolisessa, osa protestanttisessa Belfastissa.
Siellä käy entisiä vihamiehiä.
Meillä käy säännöllisesti sunnuntaisin entisiä terroristeja, -
jotka olisivat aikanaan halunneet tappaa toisensa.
Minäkin olin sellainen.
Jack McKee oli sodan aikana sotilas. Nyt hän on poikansa kanssa pastori.
Monet ulkomailla luulevat, että Pohjois-Irlannissa on rauha.
Rauhaa ei ole ikinä tullut. On vain jotakin, joka muistuttaa rauhaa.
Väkivalta, päihteet ja rikkinäiset perheet riivaavat yhä osia Belfastista.
Entiset sotilaat liittyivät jengeihin, jotka pyörittävät huumekauppaa, -
perivät suojelurahaa ja tappavat tielleen asettuvat.
Tämä seurakunta, entinen varasto, on kuin linnake kaiken keskellä.
On yksi asia saarnata sovusta. On toinen asia viedä seurakunta rajalle -
keskelle joukkoja, jotka haluavat tappaa toisensa.
Tämä on ainutlaatuinen maailmassa.
Täällä käy kaksi vastakkaista yhteisöä ja ihmisryhmää, -
jotka ovat tappaneet toisiaan tuhansittain.
Valtaosa liittyi taisteluun teineinä ja vietti nuoruutensa vankilassa.
Oso murhasi alle 18-vuotiaana.
Törmäsin miesjoukkoon, joka piti kahta katolista seinää vasten.
He kysyivät, onko minulla asetta. Sanoin: "Ei ole, mutta voin hankkia."
Samalla toinen katolinen karkasi. Tapoin toisen.
Asetin itseni tuomariksi, valamieheksi ja teloittajaksi.
Nyt pastori Jack ja seurakunnan entiset sotilaat -
kantavat ristiä Shankill Roadilla, joka oli sota-aluetta Belfastissa.
Heille risti on kahtiajakautuneen yhteisön ainoa toivo.
Kannoin ristiä tänään, koska tulen tasavaltalaisesta Länsi-Belfastista.
Ilmaisen henkilökohtaisesti sopua unionisti-/rojalistiyhteisölle.
Nostan ristin asetta korkeammalle.
Tapasin toimia UVF-joukkojen komentajana Shankill Roadilla.
Nyt olen kristitty ja kannoin siellä ristiä.
On uudestisyntyneitä tasavaltalaisia ja uudestisyntyneitä protestantteja.
Ristin merkitys on, että risti on kaikkia varten Ulsterissa ja Irlannissa.
Hän kuoli ristillä jokaisen syntien puolesta.
Kävelimme molempien yhteisöjen läpi -
ja korotimme Hänen nimeään yli muiden nimien.
Terroristi on terroristi.
Kun Pyhä Henki murtautuu läpi, se on yliluonnollista.
Olemme nähneet sen monesti täällä Belfastissa.
Väkivallan vastaista taistelua johtava Jack McKee -
on saanut useita tappouhkauksia.
Tiedän, että olen yhteisön, -
kenties koko Pohjois-Irlannin vihatuin pastori.
En tiedä Pohjois-Irlannissa ketään pastoria, joka olisi saanut -
yhtä monta tappouhkausta.
Hän kirjoitti aiheesta kirjan.
Kysyn, miten lopettaa kahtiajako. Seurakunnalla on siihen vastaus.
New Life City Church on avoinna joka päivä. Sillä on jalkapallokenttä, -
kahvila ja ohjelmia avuntarvitsijoille.
Yhteisö tarvitsi kaltaistamme seurakuntaa.
Tämä on Jumalan armoa ja Hänen työtään.
Täällä tapahtuu usein asioita, joihin meillä ei ole osaa eikä arpaa -
mutta jotka vain tapahtuvat.
Sanon: "Herralta tämä on tullut; se on ihmeellistä meidän silmissämme."
On ihmeellistä, että ihmisiä tulee koko ajan uskoon.
Terroristitaustoista tulevat istuvat ja ylistävät Jumalaa yhdessä -
entisten vihollistensa kanssa. Se on yksin Jumalan työtä.
Dale Hurd, Belfast.
Kiitos, Dale. Tulossa: Mies pelasti tuhansia orpoja ja antoi heille laulun.
Kuinka tämä pohjoisirlantilainen muutti monta ihmiselämää Afrikassa?
Salaisuus, joka mahdollisti sen.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Kohenna taloutta, ylläpidä kestävää liittoa ja menesty kaikissa toimissasi.
Pat Robertsonin "Ten Laws for Success" -uutuuskirja -
avaa voittoisaa työ-, perhe- ja talouselämää.
Nämä lait auttavat voittamaan elämäsi haasteet ja saavuttamaan tavoitteesi.
Uudistu ja muuta elämäsi Pat Robertsonin uutuuskirjan avulla.
Tilaa puhelimitse tai kotisivuilta.
Hei taas! Ray Barnett varttui vaikeuksissa, -
mutta hänen elämänsä sai jo varhain uuden suunnan.
Opettavainen kokemus muutti hänen asenteensa ja tulevaisuutensa.
Hän on mm. perustanut Afrikan lastenkuoron.
Musiikkityö auttaa lapsia kautta Afrikan.
Häneltä on ilmestynyt kirja. Jututin häntä hänen elämästään ja työstään.
Kirjan nimi on "Don't Tell Me It Can't Be Done". Mistä nimi tulee?
Itse asiassa minusta tuli kristitty -
juuri ennen 14. syntymäpäivääni.
Änkytin ja takeltelin.
Olin kova jännittämään.
Aloin jutella joidenkin ihmisten kanssa valokuvaamossa, jossa työskentelin.
He kysyivät minulta yksinkertaisesti, olenko kristitty.
Vastasin niin kuin yleensä vastataan.
Mies sanoi: "Ei. Täytyy syntyä uudesti."
Hän selitti, miten pelastutaan.
Lounastauolla kotona pyysin Herraa sydämeeni.
Palasin töihin. He puhuivat Afrikasta. Sanoin: "Ehkä joskus menen sinne."
He sanoivat: "Sinun pitää olla kristitty."
Sanoin: "Pyysin Herraa sydämeeni. Mitä muuta minun pitää tehdä?"
Yksi heistä oli maallikkosaarnaaja. Hän sanoi, että minun pitää todistaa.
En tiennyt, mitä se tarkoitti, mutta menin sunnuntaina Londonderryyn.
Minut kutsuttiin eteen. Heti lavalle päästyäni pökerryin.
Kun minut oli saatu autettua alas lavalta, rukoilin: -
"Yritän niin kauan kun minua pyydetään, vaikka pyörtyisin."
Seuraavana päivänä luin: -
"Jumalalle mikään ei ole mahdotonta, kun vain uskoo."
Se muutti elämäni ainiaaksi.
Siksi aina kun tein jotain erilaista uskon varassa, -
ja joku sanoi, ettei se ole mahdollista, -
vastasin aina: "Älä sano, ettei se ole mahdollista."
Mikä innoitti perustamaan Afrikan lastenkuoron?
Ensinnäkin työskentelin Ugandassa Idi Aminin aikana.
Myöhemmin Etiopiassa oli nälänhätä, -
mikä vaikutti osassa Pohjois-Ugandaakin, -
jossa siihen aikaan oli sisällissota.
Siellä oli nälänhätä, -
ja olin mennyt seurakuntamme tiimin kanssa auttamaan.
Pääministeri haetutti minut luokseen.
Hän sanoi: "Olet kuulemma menossa Pohjois-Ugandaan.
Tunnin päästä Kampalasta on Luweron kolmio, -
jota UPI-uutistoimisto kutsuu Afrikan kuolemankentiksi.
Voitko mennä sinne?"
Sitten aloimme keskustella.
Kerroin olevani murheellinen -
lehti- ja televisiokuvien riutuvien lasten takia.
Kysyin pääministeriltä, mitä lapsille tapahtuu, kun kamerat menevät pois.
Hän kysyi minulta, mitä minä tekisin.
Kerroin tiimini antaneen pari vuotta sitten kyydin pikkupojalle -
Pohjois-Ugandassa lähikylään, jossa pojan täti asui.
Poika lauloi meille koko matkan.
Sanoin, että sen kuvan maailman täytyy nähdä afrikkalaislapsista.
Potentiaalin, arvokkuuden, rajattoman kyvyn.
Hän kysyi, miten toteuttaisin sen.
Sanoin: "Ehkäpä Afrikan lastenkuorolla."
Hän kysyi: "Mikset tee sitä?" Sanoin: "Maassa on sisällissota.
On vaikea saada passit ja viisumit."
Hän sanoi: "Hoidan passit. Hommaa sinä viisumit."
Ensimmäinen kuoro tuli Vancouveriin Kanadaan vuonna 1984.
Miten se on muuttanut näiden lasten elämää?
Heistä on tullut lääkäreitä, juristeja, opettajia.
Konserteissa on aina osio, -
jossa he saavat kertoa, mikä heistä tulee isona.
Lapset ovat uskomattomia. He ovat perhe.
Heidän ei annettu sanoa olevansa orpoja. He olivat kaikki perhettämme.
Olen todella ylpeä heistä. Heitä on nykyään kaikkialla Afrikassa -
ja koko maailmassa palvelutyössä.
Lopuksi: Minkä neuvon annat nuorille kristityille, -
jotka vasta aloittavat uskontiellä?
Mielestäni Jumala usein vastaa rukouksiimme meidän itsemme kautta.
Hän antaa viisautta ja tietoa siitä, mitä pitää tehdä.
Ray Barnett Afrikan lastenkuorosta -
ja hänen uusi kirjansa "Don’t Tell Me It Can’t Be Done".
Kiitos, että jaoit kanssamme uskomattoman tarinasi.
Inspiroiva kaveri. Ray Barnettin kirjaa on saatavana kirjojen myyntipaikoista.
Jatkamme hetken kuluttua.
Washingtonista rehellisiä raportteja, haastatteluja ja analyysejä -
kokeneilta toimittajiltamme David Brodyltä, Jenna Browderilta, -
Ben Kennedyltä ja Amber Strongilta.
Pääuutiset politiikan saralta.
Kerromme saavutuksistamme.
Katso Faith Nation arki-iltaisin CBN-uutiskanavalta.
Kotirintamalla.
CBN:n Kotirintamalla-ohjelmassa kerromme sotilaidemme työstä -
heidän puolustaessaan maatamme.
CBN on käynnistänyt hankkeen kotirintaman auttamiseksi.
Se auttaa sotilaiden perheitä yhdessä seurakuntien kanssa -
aina remontoinnista veteraanien hoitomaksuihin.
"Kotirintamalla" tiistaiaamuisin CBN:n uutiskanavalla.
Hän perusti yhden maailman suurimmista kristillisistä tv-kanavista-
ja johtavan yliopiston. Hänestä tuli bestseller-kirjailija.
Nyt Pat Robertson haluaa jakaa merkittäviä oivalluksia -
elämästään Jumalan Sanassa.
"Ten Laws for Success" -uutuuskirjassa -
hän avaa voittoisaa työ-, perhe- ja talouselämää.
Tilaa puhelimitse tai kotisivuilta.
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Lopuksi: Kuvittele ajavasi töihin tai kauppaan -
ja näkeväsi kaikkialla raamatunlauseita.
Se on todellisuutta Filippiineillä. George Thomas kertoo, -
miten kaupunki haluaa kaikkien tietävän, että se rakastaa Sanaa.
640 kilometriä Manilasta etelään, aivan Filippiinien keskiosissa -
sijaitsee luonnonkaunis trooppinen paratiisi.
On helppo käsittää, -
miksi Boholin saariprovinssi on maan suosituimpia turistikohteita.
Kilometreittäin jatkuvat koskemattomat valkoiset rannat -
ja kristallinkirkkaat vedet houkuttelevat ulkoilmassa viihtyviä.
Rauhallinen saarilomakohde tunnetaan myös -
tuhansista äänekkäistä mutta nopeista kolmipyöräisistä takseista, -
jotka ovat saaren pääasiallinen julkinen kulkuneuvo.
Niillä pääsee minne tahansa saarella. Ne ovat halpoja. Kyytiin mahtuu 4―7.
Dennis Cantina on rakentanut kolmi- pyöräisiä kymmenen vuoden ajan.
Ne eivät ole tavallisia kolmipyöräisiä.
Ne ovat luotettavin julkinen kulkuneuvo.
Lisäksi jokaisen perässä on toivon sanoma.
Boholin pääkaupungin Tagbilaranin viranomaiset -
antoivat 22 vuotta sitten säädöksen, että kaikkien kolmipyöräisten perään -
täytyy maalata raamatunlause. Lucille Lagunay on valtuutettu.
Tiellä liikkujat saavat nähdä Raamatun sanoman joka päivä.
Se auttaa omalla tavallaan säilyttämään rauhan kaupungissa.
Lagunayn mukaan käytäntö on vähentänyt rikollisuuden määrää, -
vahvistanut perheitä ja rauhoittanut kaupunkia -
suhteessa maan muihin suurkaupunkeihin.
Ihmiset näkevät sanoman takseissa päivittäin.
Kukapa ajattelisi rikoksia, kun raamatunlauseita on kaikkialla?
Samuel Belderol on jakanut taksilupia ja raamatunlauseita -
kaupungintalolla 20 vuoden ajan.
Tämä on maan ainoa kaupunki, jossa on tällainen säädös.
Olemme jumalaapelkääväisiä. Jakeet vievät meidät lähemmäs Jumalaa.
Belderonin mukaan taksiyrittäjät, jotka rikkovat säädöstä, -
saavat sakon tai heidän taksilupansa perutaan.
Vuosittain myönnetään 3 000 lupaa. Kahta samaa jaetta ei sallita.
Uuden kolmipyöräisen omistava taksiyrittäjä menee kaupungintalolle.
Hän saa sieltä luvan ja jakeen. Hän tuo jakeen herra Bualalle, -
joka on maalannut raamatunlauseita takseihin 20 vuoden ajan.
Rakastan raamatunlauseita. Ne innostavat minua maalatessani.
Se on Jumalan Sanaa. Se johdattaa.
Tämänpäiväinen jae on Joh. 14:6: "Minä olen tie ja totuus ja elämä".
Ennen ihmiset maalasivat pyöriin säädyttömiä tekstejä ja kuvia, -
mutta säädös muutti sen. Jumalan Sanan lukeminen virvoittaa.
Pienikin määrä Sanaa tuo iloa.
Monet kuskit ja matkustajat olivat samaa mieltä.
Ihmiset kehuvat aina jaettani.
Se muistuttaa aina, että Jumala on olemassa.
Raamatunlauseet auttavat, etenkin kun on ongelmia. Ne tuovat toivoa.
Rohkaiseeko raamatunlause? - Rohkaisee.
Miten? - Luottaa Jumalaan.
Paikalliset myöntävät, että kolmipyörät ovat meluisia ja joskus rumia.
He kehottavat kuitenkin keskittymään niiden mukavuuteen ja sanomaan.
Se muistuttaa meitä Raamatun tärkeydestä.
Voimme keskittyä Jumalan hyvyyteen.
George Thomas, Tagbilaran, Filippiinit.
Kiitos, George. Eikö olisi hienoa, jos samaa tehtäisiin kaikkialla?
Kiitos seurasta! Ensi viikkoon, näkemiin ja Jumalan siunausta.
Suomennos: Marianne Tenetz